jkorsvik/nowiki_second_scrape_merged huggingface dataset:
Ninox

Ninox er en slekt uglefamilien (Strigidae) som består av 32 arter i Asia og Australia. Mange arter er kjent som haukeugler. Den norske arten haukugle (Surnia ulula) er ikke med i denne slekta.


== Inndeling ==
Inndelingen av Ninox følger Taxonomy in Flux og er i hovedsak basert på Wink et al. (2008) og Fuchs et al. (2008b).
Norske navn på artene følger Norsk navnekomité for fugl og er i henhold til Syvertsen et al. (2008). Norske navn i parentes er ikke offisielle navn.

Strigiformes, ugler
Strigidae, uglefamilien
Ninoxinae, (falkugler)
Ninox
N. rufa, rustfalkugle
N. strenua, våkugle
N. sumbaensis, småsumbaugle
N. novaeseelandiae, nattsvermerugle
N. connivens, bjeffeugle
N. rudolfi, sumbafalkugle
N. boobook, boobookugle
N. japonica, nordfalkugle
N. scutulata, orientfalkugle
N. randi, sjokoladeugle
N. burhani, togianfalkugle
N. obscura, mørkfalkugle
N. affinis, andamanfalkugle
N. philippensis, filippinerfalkugle
N. spilocephala, mindanaofalkugle
N. mindorensis, mindorougle
N. spilonotus, tablasfalkugle
N. rumseyi, sebufalkugle
N. leventisi, camiguinfalkugle
N. reyi, sulufalkugle
N. ochracea, okerfalkugle
N. ios, kanelfalkugle
N. squamipila, molukkfalkugle
N. hypogramma, halmaherafalkugle
N. forbesi, tanimbarfalkugle
N. natalis, christmasfalkugle
N. theomacha, hekseugle
N. meeki, manusfalkugle
N. punctulata, sulawesifalkugle
N. variegata, bismarckfalkugle
N. odiosa, alvefalkugle
N. jacquinoti, salomonfalkugle


== Referanser ==


== Eksterne lenker ==
(en) Ninox i Global Biodiversity Information Facility 
(no) Ninox hos Artsdatabanken 
(en) Ninox hos Fossilworks 
(en) Ninox hos ITIS 
(en) Ninox hos NCBI 
(en) Kategori:Ninox – bilder, video eller lyd på Wikimedia Commons 
Ninox – detaljert informasjon på Wikispecies
Stig Brøndmo

Stig Brøndmo (født 1. mai 1950) er en norsk musiker og bassist. Han er kjent som tidligere bassist i danseorkesteret Torry Enghs på midten av 70-tallet. Han spilte på 60-tallet i rockebandet Mads inc fra Namsos, sammen med blant annet Åge Aleksandersen. Han arbeidet senere i et distribusjonsselskap og som daglig leder i Skjetten Sportsklubb.


== Diskografi ==
Torry Enghs: Stop (1975)


== Referanser ==


== Eksterne lenker ==
(en) Stig Brøndmo på Discogs 
(no) Stig Brøndmo på Rockipedia
Blankenfelde stasjon

Blankenfelde stasjon er en regional- og S-Bahnstasjon i strøket Blankenfelde-Mahlow i  Brandenburg i Tyskland. Plattformene for S-Bahn og regionaltrafikk ligger skilt fra hverandre på hver sin side av en kryssende vei med planovergang.
Michael Hunter

Michael Hunter er en skotsk komponist kjent for sangene State of flux, View from the other side og Grand Theft Auto-sangen Soviet connection.


== Referanser ==


== Eksterne lenker ==
Offisielt nettsted 
(en) Michael Hunter på Discogs 
(en) Michael Hunter på MusicBrainz 
(en) Michael Hunter på Songkick
Pål Berrefjord

Pål Oddvar Milford Berrefjord (født 11. april 1977 i Bergen) er en norsk musiker, journalist og tidligere politiker (Ap).
Han har studiekompetanse fra Bergen katedralskole fra 1996 og studier i blant annet sosiologi og administrasjons- og organisasjonsvitenskap fra Universitetet i Bergen. Berrefjord har vært sportsjournalist i Bergensavisen, konsulent i GBM Partners AS, prosjektleder i Offshore Media Group AS og involvert i arrangementsselskaper i kultursektoren.
Han var leder i AUF i Hordaland 1997–1999, medlem av AUFs sentralstyre 1998–1999, politisk rådgiver for statsråd Grete Knudsen i Nærings- og handelsdepartementet 2000–2001 og 2. vararepresentant til Stortinget fra Hordaland 2001–2005.
Pål Berrefjord er sønn av tidligere statssekretær Ole Berrefjord og sønnesønn av tidligere justisminister Oddvar Berrefjord.


== Referanser ==


== Eksterne lenker ==
(no) Pål Berrefjord hos Stortinget 
(no) Pål Berrefjord hos Norsk senter for forskningsdata
Gelnhausenerklæringen

Gelnhausenerklæringen var en kunngjøring den 11. april 1180 av keiser Fredrik I av Det tysk-romerske rike til hoffdagen i Gelnhausen. Det keiserlige diplomet rettet seg mot Henrik Løve i stamhertugdømmet Sachsen (804–1260), og medførte at dette ble oppdelt. Et lite område sør for elven Lippe ble gitt status som et selvstendig hertugdømme – hertugdømmet Westfalen, hvor hertugtittelen ble tildelt Erkebiskopen av Köln.


== Referanser ==
Frankie Boyle

Francis Martin Patrick «Frankie» Boyle (født 16. august 1972) er en skotsk komiker og forfatter fra Glasgow, kjent for sin pessimistiske og hemningsløse humor. Han var et fast medlem av BBC-serien Mock the Week i syv sesonger, og programleder Dara Ó Briain omtalte ham som showets «mørke hjerte». Boyle har også vært aktiv i flere andre program, inkludert Have I Got News For You (originalen Nytt på Nytt er modellert over), 8 Out of 10 Cats (originalen 9 av 10 nordmenn er basert på) og Never Mind the Buzzcocks, den sistnevnte som vikarierende vert og også som vikarierende lagkaptein i det eneste programmet Phil Jupitus ikke var på.
Boyle forlot Mock The Week i 2009 og snakket om å legge opp som komiker innen han ble 40. Han har senere skiftet mening om dette, men har også uttalt at Have I got News for You «er alt som er galt med samfunnet i dag».Frankie Boyle har hatt en rekke kontroversielle kommentarer:

om svømmeren Rebecca Adlington: «She looks like someone who is watching herself from the back of a spoon»
om Richard Hammond etter dennes bilulykke som medførte midlertidige hjerneskader: «That should be the anti-speeding advert; it should be footage of Richard Hammond trying to remember his own wedding-day»
om beløpet som skal brukes for å begrave Margaret Thatcher: «For 3 million, they could give everyone in Scotland a shovel, and we would dig a hole so deep that we could hand her over to Satan personally»
som Elisabeth II i nyttårstalen: «I am so old, my pussy is haunted». Boyle har også kommentert at han syntes det var på tide med et kongelig attentat.
om Prinsesse Diana: «I thought it was sad, you know, that they had that pop concert to comemorate Diana. I mean, she didn't have much to do with pop music, did she. They should have done something that celebrated what was really great about her life, by staging a gangbang in a minefield»
om Heath Ledger: «What was that, Joker? You will be back? Somehow I don't think you will be.»
om Michael McIntyre: «I recently intervened when somebody were about to illegally download a Michael McIntyre DVD. I said: "Don't bother, mate, it's shit".»
om Muse: «In 2006 Muse had their equipment wrecked by a hurricane minutes before the coincidentally named Hurricane festival in Germany. We can only wish them all the best at next year's World AIDS day gig»
om Axl Roses utseende i 2010: «The botox hasn't gone well. He's like a stunt double for Mickey Rourke's arse»Stilen til Boyle er uansett pessimistisk og kontroversiell generelt. Han har ofte kommentarer om at verden går under av miljøskader eller at Kina tar over verden og setter resten av befolkningen i konsentrasjonsleire. Han har også gjort en rekke Michael Jackson-vitser som fikk oppmerksomhet.
Frankie Boyle var på Latter scene fra 11. til 15. april 2012 sammen med komikerne Ed Byrne og Craig Campbell.


== Referanser ==


== Eksterne lenker ==
(en) Offisielt nettsted 
(en) Frankie Boyle – kategori av bilder, video eller lyd på Commons 
(en) Frankie Boyle på Internet Movie Database 
(en) Frankie Boyle hos The Movie Database 
Frankie Boyle på Twitter 
Frankie Boyle på Facebook
Paul Temple

Paul Temple er en rolleskikkelse skapt av den britiske forfatteren Francis Durbridge. Paul Temple er en berømt forfatter og kriminalekspert som gjerne konsulteres av Scotland Yard når de står fast i en sak. Han arbeider ofte sammen med sin snartenkte og vakre kone Steve, opprinnelig journalist. Temple opptrådte første gang i det britiske kriminalhørespillet Send for Paul Temple fra 1938. Stykket ble overført til film i 1946. Krimkarakteren oppnådde stor popularitet, også i Norge. I Norge debuterte han i 1952 i hørespillserien Paul Temple og Gregory-saken, som ble sendt i NRK Radioteatret. Dette ble radioteatrets første store publikumssuksess.Paul Temple er hovedkarakter i rundt 30 britiske hørespill, fire filmer, over et dusin romaner og én TV-serie. Historiene ble også populære i Tyskland, som lagde egne hørespillversjoner.


== Norske hørespill med Paul Temple ==
Paul Temple og Gregory-saken (1952), basert på det britiske hørespillet Paul Temple and the Gregory affair (1946)
Paul Temple og Madison-mysteriet (1953), basert på det britiske hørespillet Paul Temple and the Madison Mystery (1949)
Paul Temple og Milbourne-saken (1973), basert på det britiske hørespillet Paul Temple and the Geneva Mystery (1965)


== Referanser ==
Landefred

Landefred (Latin: constitutio pacis, pax instituta eller pax jurata) var i middelalderens rettssystemer betegnelsen på en overenskomst om å gi avkall på retten til å bruke makt for å tvinge gjennom sine egne rettskrav. Det medførte fremfor alt retten til å føre slektsfeider.
Overenskomster om landefred dannet det politiske grunnlag for skapelsen av rettsforhold, som ikke ga privat adgang til maktanvendelse. Ofte regulerete de forholdene omkring domstolenes virke, og gjorde det derved mulig å bilegge stridigheter under anvendelse av generelle rettsregler. Overtredelse av den offentlige fred eller trusler om det ble straffet etter straffeloven. På denne måte kunne man beskytte gjenstander eller bygninger (f.eks. kirker, boliger, møller, landbruksredskaper, broer og landeveier) og personer (geistlige, pilegrimer, kjøpmenn og kvinner såvel som bønder, jegere og fiskere).
Etter det 11. århundre videreførte utviklingen av landefred den tidligere skapte gudsfred. I det tysk-romerske rike etablerte Frederik Barbarossa i 1152 en landefred, som fikk gyldighet i hele riket, men først i 1495 lyktes det å iverksette en landefred, som var geografisk og tidsmessig ubegrenset. Disse tiltak ble etterlignet i Danmark, hvor middelalderkongene etterhvert etablerte en domsmakt, der utfylte maktvakumet, da de avskaffet den private rett til blodsfeider.


== Kilder ==
(no) Landefred i Store norske leksikon
Ziegleria

Ziegleria er en slekt av glansvinger som tilhører underfamilien stjertvinger (Theclinae).  


== Utseende ==
Middelsstore, forholdsvis spinkle stjertvinger med to stjerter på bakvingen, den bakerste av disse er lengre enn den forreste. Oversiden er brun til svartbrun med et felt av metallisk blå skjell på bakvingen, gjerne også med en liten, oransje flekk. Undersiden er brunlig med en mørk tverrstripe og en oransje og svart flekk ved bakhjørnet, noen ganger også med et oransje siksak-bånd på bakvingen.


== Levevis ==


== Utbredelse ==
Disse artene lever i Mellom- og Sør-Amerika, fra Mexico i nord til det sørlige Brasil i sør, med flest arter i Mellom-Amerika.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
delgruppe Lycaeninae (i vid forstand)
stjertvinger  (Theclinae)
stamme Eumaeini Doubleday, 1847
Lamprospilus-gruppen – Neotropisk
slekten Ziegleria Johnson, 1993
Ziegleria ceromia (Hewitson, 1877)
Ziegleria denarius (Butler & Druce, 1872)
Ziegleria guzanta (Schaus, 1902)
Ziegleria hernandezi (Johnson & Kroenlein, 1993) – usikker plassering
Ziegleria hesperitis (Butler & Druce, 1872)
Ziegleria hoffmani Johnson, 1993
Ziegleria micandriana (Johnson, 1992)
Ziegleria perisus (Druce, 1907)
Ziegleria syllis (Godman & Salvin, 1887)
Ziegleria spp. – 2 ubeskrevne arter


== Litteratur ==


== Eksterne lenker ==
(en) Ziegleria i Encyclopedia of Life 
(en) Ziegleria i Global Biodiversity Information Facility 
(en) Ziegleria hos ITIS 
(en) Ziegleria hos NCBI 
(en) Kategori:Ziegleria – bilder, video eller lyd på Wikimedia Commons 
Ziegleria – detaljert informasjon på Wikispecies Brower, Andrew V. Z. 2007. Ziegleria i The Tree of Life Web Project, [http://tolweb.org/ http://tolweb.org
www.funet.fi – Ziegleria
Butterflies of America – Ziegleria hesperitis [1]
Bilder av Ziegleria guzanta
(10537) 1991 RY16

(10537) 1991 RY16 er en asteroide i hovedbeltet. Den ble oppdaget av Henry E. Holt ved Palomar-observatoriet i San Diego County, California den 15. september 1991.


== Se også ==
Liste over nummererte småplaneter


== Referanser ==
Slaget ved Messkirch

Slaget ved Messkirch ble utkjempet 4. og 5. mai 1800 og resulterte i seier til Frankrikes hær mot østerrikere.


== Oversikt ==
Den 25. april 1800 krysset den franske Armée d'Allemagne, under Jean Victor Marie Moreau Rhinen ved Kehl og Schaffhausen. Et korps i den 1. halvbrigaden ledet av Laurent de Gouvion-Saint-Cyr erobret St. Georgen og gikk inn  Schwarzwald ved Freiburg im Breisgau. Etter erobringen  av Stuhlingen, 25 km sør for Donaueschingen, deltok enheten i slaget ved Stockach og Engen den 3. mai. Etterpå trakk østerrikerne seg tilbake til Messkirch hvor de hadde en lettere posisjon å forvare.
De franske styrkene angrep byen flere ganger 4. og 5. mai, men uten å lykkes. Til tross for østerrikernes overlegne styrke klart den 1. halvbrigaden klarte å erobre Krumbach og høydedragene rundt og kontrollerte Messkirch derfra. Østerrikerne trakk seg tilbake til Sigmaringen, forfulgte av franskmennene. Slaget ved  Biberach fulgte den 9. mai.


== Se også ==
De franske revolusjonskrigene: Militærekampanjer i 1800


== Litteratur ==
Heinrich Bücheler, Werner Fischer, Roland Kessinger: Die Schlacht bei Meßkirch 5ter Mai 1800: Gedenkband zum 200. Jahrestag. Museumsgesellschaft Meßkirch (Hrsg.). Gmeiner Verlag. Meßkirch. 1. Auflage 2000. ISBN 3-926633-47-6
Kempf: Unsere Heimat in den Napoleonischen Kriegen. In: Ders.: Das Gögginger Dorfbuch. Gemeinde Göggingen. Göggingen 1969. S. 365 ff.
7472 Kumakiri

7472 Kumakiri er en asteroide i hovedbeltet, oppdaget 13. februar 1992 av Makio Akiyama og Toshimasa Furuta.
Banen har en store halvakse på 3,0073090 AE, eksentrisitet på 0,11090810, inklinasjon på 9,92522grader.


== Eksterne lenker ==
7472 Kumakiri hos JPL Small-Body Database
Lydia Olsrud

Lydia Olsrud (Lydia Olsrud Norland) (født 11. desember 1884, død 18. mai 1983) var forretningsdrivende i Mosjøen fra 1927 til omkring 1980, det meste av tiden som kioskeier.
Lydia Olsrud ble født og vokste opp på gården Olsrud i Grane av foreldrene Kristine Lovise Jensdotter og Svein Erik Davidsson, en svensk skredder som hadde kommet til distriktet gjennom sølvgruvedriften i Svenningdalen.  Gjennom faren var hun halvsøster til forfatteren Andreas Haukland.
Som nykonfirmert 15-åring fikk hun tjeneste hos sogneprest Ole Tobias Olsen i Hattfjelldal, siden flyttet hun til Mosjøen og fikk butikkarbeid.  I 1907 var hun med å stifte Øvre Vefsn Ungdomslag, en tid var hun kasserer i laget. I 1927 startet hun egen forretning, og i 1927 kjøpte hun egne lokaler der hun solgte tobakk, frukt, grønnsaker og sjokolade. Noen år etter andre verdenskrig ble lokalene revet, men da hadde hun alt kjøpt kiosken som frem til den brant i 1976, var kjent som Lydiakiosken.
I 1930 ble hun gift med stavangermannen Harald Norland.  Han døde vinteren 1945.
Lydiabrygga, som ble et forbilde for restaureringsarbeidet av Sjøgata i Mosjøen, var det lenge Lydia Olsrud som eide.


== Litteratur ==
Are Andersen i Far etter fedrane 1999, utg. av Vefsn museum 1998


== Eksterne lenker ==
Lydiabrygga
Schmöckwitz

Schmöckwitz (ʃmøːkvɪts) er en ortsteil i bydelen Treptow-Köpenick i Berlin. Inntil forvaltningsreformen i 2001 tilhørte den Köpenick som til da hadde vært en administrativ bydel. Den tidligere fiskerlandsbyen er idag som følge av sin beliggenhet, et populært rekreasjonsområde. Teltplassene ved Kossinsee og Zeuthener See tiltrekker seg også turister. Ved Zeuthener See finnes en avdeling av det japanske Teikyō-universitetet.


== Geografi ==
Schmöckwitz er den sørligste ortsteil i Berlin. Bebyggelsen ligger mellom skoger og sjøer. Det gamle sentrum Schmöckwitz ligger ved sammenløpet av flere sjøer som bare kan nås gjennom den nordligere ortsteilen Grünau, og langs det lengste gateløp i Berlin, den 11,9 kilometer lange Adlergestell. Gaten går fra sentrum videre over Schmöckwitzbroen, Wernsdorfbroen til Wernsdorf. Schmöckwitz kan også nås med trikk nr 68 fra Grünau langs Dahme, over Karolinenhof til Alt-Schmöckwitz.
Landsbyen Schmöckwitz ligger omkranset flere sjøer, herunder Langen See, Seddinsee, Zeuthener See, Grossen Zug og Krossinsee. Boligområdene ligger på høydedrag sikret mot oversvømmelser. Oder-Spree-Kanal som forbinder Dahmevassdraget med Spree ca 24 kilometer lenger øst, har sin vestlige inngang i Seddinsee.


== Historie ==
Den eldste skriftlige kilder hvor Schmöckwitz nevnes, er Karl IV's landbok fra 1375. Navnet har sannsynligvis slavisk opprinnelse, og en mulig betydning er «smokowic» som betyr «drakebekken».
På 1600-tallet var Schmöckwitz bebodd av fiskere og birøktere. I tredveårskrigen ble byen ødelagt av en brann.
Inntil 1751 var Schmöckwitz ennå en øy. Dagens landsbykirke ble oppført mellom 1798 og 1799 på fundamentet av en tidligere trekirke.
Området Karolinenhof ble grunnlagt i 1785 og oppkalt etter bondens hustru, Karoline. Siden kom villaområdene Rauchfangswerder (1801) og Karolinenhof (1895). Siedlung Schmöckwitz kom i 1919 som boligområde for soldater etter den første verdenskrigen.
Sporvognslinjen Schmöckwitz-Grünauer Uferbahn (Schmöckwitz-Grünauer elvebreddsbane) som i dag er linje 68, ble fullført mellom 1911 og 1912.
Schmöckwitz ble innlemmet i Stor-Berlin i 1920 og lå mellom 1945 og 1990 i Øst-Berlin.


== Bilder ==

		
		
		


== Eksterne lenker ==
(en) Berlin-Schmöckwitz – kategori av bilder, video eller lyd på Commons 
(en) Berlin-Schmöckwitz – galleri av bilder, video eller lyd på Commons 
BA Treptow-Köpenick – Schmöckwitz, Informasjon om ortsteilen fra delstaten Berlin
Köpenick von A bis Z
Historie på hjemmesiden til den stedlige evangeliske menighet
Reed-ryggen

Reed-ryggen er en flattoppet, snødekket rygg som strekker seg 3 nautiske mil (6 km) nordvest fra vestsiden av Ford-massivet i Thiel-fjellene. Rygge utgjør den vester veggen av Compton-dalen. Reed-ryggen ble kartlagt av United States Geological Survey (USGS) basert på undersøkelser og flyfotografier fra U.S. Navy i 1959-61. Den ble navngitt av Advisory Committee on Antarctic Names (US-ACAN) etter Dale R. Reed, ionosfære-meteorolog ved Ellsworth-stasjonen i 1958 og Byrd-stasjonen i 1960.


== Kilder ==
Composite Gazetteer of Antarctica Den vitenskapelige komite for antarktisforskning (SCAR). Katalognr. 11975
Daniel Kirkwood

Daniel Kirkwood (født 27. september 1814 i Harford i Maryland, død 11. juni 1895) var en amerikansk astronom.


== Liv og virke ==
Kirkwood ble professor i matematikk ved Delaware college og ved Indiana-universitetet i Bloomington i 1856. Han er kjent for sine undersøkelser av asteroidenes baner. Han oppdaget at asteroidene generelt er forent i grupper ved ulike avstander fra solen, avskilt av relativt tomme luker. I 1866 forsøkte han å forklare dette med planeten Jupiters forstyrrende påvirkning på disse legemenes bevegelser. Disse «lukene» kalles i dag kirkwoodgap.
Han er også kjent for sine undersøkelser av planetsystemets dannelse, av saturnringens delinger og av sammenhengen mellom kometene og meteorsvermene. Kirkwood-observatoriet i Bloomington ble fikk i 1900 navn til hans ære.


== Referanser ==


== Kilder ==
 Denne artikkelen er helt eller delvis basert på materiale fra Daniel Kirkwood i Nordisk familjebok, utgitt mellom 1904 og 1926 – i dag offentlig eiendom.
Nærkanalen

Nærkanalen er en lokal radiokanal for kommunene Meløy, Rødøy og Gildeskål. I de førstnevnte kommunene har de en allmennkonsesjon, mens de i den sistnevnte kommunen sender på en såkalt nisjekonsesjon. Konsesjonen for Gildeskål gjelder ut 2016[1].


== Programmer ==
Fredagskveld er et underholdningsmagasin som sendes hver fredag kveld med gjester i studio, intervjuer, meldinger, hilsninger og mye musikk.
Bingo. Står for en stor del av kanalens omsetning, og sendes hver onsdag kveld.
Tysktimen sendes hver fjerde fredag og er et musikkprogram. Programleder er Terje Brandt.
Taktskifte er et program med musikk i mange fasonger og med ulike takter. Terje Brandt som produsent og programleder.
Radiofantoman er et program med intervjuer, innslag og mye musikk. Laget av ansatte med spesielle behov. Sendes hver fjerde fredag.
Min musikk sendes hver fjerde fredag og er musikk satt sammen av programlederne i Radiofantoman.
På konsert med... Konsertopptak med en artist eller et band. Sendes hver tirsdag.
CountryToppen. Country-program som presenteres i samarbeid med countrystasjonen.net. Sendes på torsdager.
Kommunestyret. Kanalen sender direkte fra kommunestyremøtene i Meløy, såfremt disse finner sted i kommunestyresalen.


== Festivalradio ==
Hvert år under Sommerdagan sender radiokanalen direktesendinger fra de ulike arrangementene rundt om i kommunen. De siste årene har de også begynt å legge ut bilder i et eget bildegalleri. 


== Innsyn ==
Radiokanalen har utviklet sitt eget innsynssystem. Der får man opptak av kommunestyremøtene, og kan dermed høre hvilke kommunestyrepolitikere som sa hva. Det er også listet opp taletid på hver enkelt politiker, og hvor lang tid hver enkelt sak tok å behandle. Tjenesten har fått navnet Innsyn. Systemet er utviklet av webredaktøren Marius Flage[2].


== Eksterne lenker ==
Nærkanalens hjemmeside
Ad fontes (andre betydninger)

Ad fontes (av latin og betyr «til kildene») kan sikte til:

Selve uttrykket Ad fontes opprinnelig inspirert av Bibelen og benyttet som oppfordring til sannhetssøkende å oppsøke de eldste kilder;
Ad fontes (bokserie), en bokserie fra Gyldendal med religionshistoriske tekster;
Ad fontes (pub), en fakultetspub ved det humanistiske fakultet ved Universitetet i Bergen;
Galleri Ad fontes, et kunstgalleri;
Fora Medier, tidligere Ad fontes Medier.


== Referanser ==
Loppatinden

Loppatinden (nordsamisk: Láhpičohkka, kvensk: Lappeanlaki) er et fjell omtrent ti kilometer sørvest for Øksfjord i Loppa kommune i Finnmark.
Fjellet er omgitt av Øksfjordjøkelen og har en høyde på 1 175 meter over havet. Det var en tid regnet som det høyeste i Finnmark, inntil det i 2007 ble oppdaget en foreløpig navnløs topp knappe tre kilometer lengre vest, fremkommet som resultat av issmelting. Denne har vist seg å være 16 meter høyere, 1191 moh.


== Referanser ==
Ad fontes (pub)

Ad fontes (av latin «til kildene») er en studentpub av og for studenter ved Det humanistiske fakultetet ved Universitetet i Bergen. Studentstedet åpnet dørene 14. januar 2011 og driftes utelukkende av frivillige studenter, i hovedsak fra Det humanistiske fakultet. Ad fontes holder til i HF-bygget på Sydneshaugen, i det som opprinnelig var studentsamskipnadens kantine for ansatte ved fakultetet. Ordinær åpningstid er fra 10 til 24 på hverdager, med utvidede åpningstider ved behov.
Humanistisk studentutvalg har det overordnede ansvaret for studentstedets drift og økonomi.


== Referanser ==
Smedstua

Smedstua er et strøk beliggende på en tidligere gård like vest for Stovner i bydel Stovner. Området ligger ved Østre Aker vei med Haugenstua på sørsiden av denne. Det er preget av lave boligblokker og de gamle gårdsbygningene. Mot vest ligger Nedre Rommen med flater for idrettsaktiviteter. 
Smedstua gård var opprinnelig en husmannsplass under Nedre Stovner gård, som forholdsvis tidlig ble skilt ut som eget bruk. Gården ligger på høyden over det som i dag omtales som strøket Smedstua. Hovebygget er i sveitserstil fra siste del av 1800-tallet med stiltypisk tak og krysspostvinduer. Bygget er siden overatt av Oslo kommune og nyttes som barnehage. Gårdens stabbur brant i 1995, men bygget opp igjen.
Oslo Voksenopplæring Smedstua ligger mot øst sammen med Haugenstua skole, like ved Stovner Stadion.


== Eksterne lenker ==
Skulpturvandring på Smedstua & Haugenstua
Stovnerbanen

Stovnerbanen, også kalt Stovner Stadion, etablert i 1974, er et friidrettsanlegg med kunststoffdekket tartan på løpebanen og den ene svingen for høyde, stavhopp og spydkast. Indre bane har grusdekke. Banen har internasjonale mål og er en av få fullstørrelse friidrettsarenaer i Oslo. Banen har tidligere hatt bred aktivitet og vært knyttet til klubbene Høybråten og Stovner Idrettslag og Stovnerkameratene.
I senere tid er Tamillekene banens største årlige arrangement, med opp mot 700 deltakere.
Haugenstua skole ligger like ved banen sammen med tidligere Oslo Voksenopplæring Smedstua.